**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.–2027.gadam |
| Prioritārā virziena numurs un nosaukums | 2.2. “Vides aizsardzība un attīstība” |
| Specifiskā atbalsta mērķa numurs un nosaukums | 2.2.3. Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu |
| Specifiskā atbalsta mērķa pasākuma numurs un nosaukums | 2.2.3.7. “Gaisa piesārņojošo vielu emisiju samazināšana pašvaldību siltumapgādē” |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija (turpmāk – VARAM) |

*Vispārīgie nosacījumi projektu iesniegumu vērtēšanas kritēriju piemērošanai:*

1. *Projekta iesniegums sastāv no projekta iesnieguma veidlapas Kohēzijas politikas fondu vadības informācijas sistēmā, tā datu laukiem un pielikumiem, un papildus iesniedzamajiem dokumentiem.*
2. *Norāde par kritērija izvērtēšanai nepieciešamās informācijas atrašanās vietu projekta iesniegumā (projekta iesniegumā, tās pielikumos un papildus iesniedzamajos dokumentos) ir indikatīva un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu un tā pielikumus pilnībā.*
3. *Vērtējot projekta iesnieguma atbilstību kritērijiem, jāņem vērā projekta iesniegumā un publiskajos reģistros pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. Veicot pārbaudi publiskajos reģistros, jāfiksē pārbaudītā informācija, piemēram, izdruku no publiskā reģistra pievienojot projekta lietai vai veicot ekrānšāviņa (*print screen *funkcija) saglabāšanu.*
4. *Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, tās pielikumiem un papildus iesniegtajiem dokumentiem, kuros informācija minēta. Ja informācija starp projekta iesnieguma sadaļām, tās pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.*
5. *Rīcībai par izvirzāmajiem nosacījumiem ir ieteikuma raksturs un to precizē vērtēšanas veidlapās atbilstoši konkrētajai situācijai un projekta iesniegumā konstatētajām neprecizitātēm.*
6. *Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*
7. *Kritērija ietekme uz lēmumu „N” nozīmē, ka kritērijs ir neprecizējams un kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu.*
8. *Projektu iesniegumu vērtēšanā izmantojami:*
9. *Eiropas Savienības kohēzijas politikas programma 2021.–2027.gadam;*
10. *Ministru kabineta 2023.gada XX.mēneša noteikumi Nr.XX “Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” īstenošanas noteikumi” (turpmāk – MK noteikumi);*
11. *Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” projektu iesniegumu vērtēšanas kritēriji;*
12. *Eiropas Savienības kohēzijas politikas programmas 2021.–2027.gadam 2.2.3. specifiskā atbalsta mērķa “Uzlabot dabas aizsardzību un bioloģisko daudzveidību, “zaļo” infrastruktūru, it īpaši pilsētvidē, un samazināt piesārņojumu” 2.2.3.7. pasākuma “Gaisa piesārņojošo vielu emisiju samazināšana pašvaldību siltumapgādē” projektu iesniegumu atlases nolikums;*
13. *Atbilstību izslēgšanas kritērijiem vērtē atbilstoši 2023. gada … Ministru kabineta noteikumiem Nr…. “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā”.*

|  |  |  |  |  |
| --- | --- | --- | --- | --- |
| **1. VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P – precizējams, N/A – nav attiecināms)** | **Jā; Jā, ar nosacījumu; Nē[[1]](#footnote-2)** |
| 1.1. | Projekta iesniedzējam ir pietiekama īstenošanas un finanšu kapacitāte projekta īstenošanai. | P | Jā | **Vērtējums ir „Jā”**, ja finansējuma saņēmējs projekta iesniegumā ir sniedzis informāciju, ka tas nodrošinās MK noteikumos par specifiskā atbalsta mērķa īstenošanu 13. punktā noteikto līdzfinansējumu, projekta priekšfinansēšanu un veicamās darbības projekta administrēšanai un veiksmīgai īstenošanai.  Projekta administrēšanas un īstenošanas kapacitāte ir pietiekama, ja projekta iesniegumā ir aprakstīts projekta vadības process un tā organizēšana, un norādīti vadības procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence.  Projekta iesniegumā ir iekļauts uzraudzības apraksts – darbību apraksts sekmīgai projekta īstenošanai, uzraudzības instrumenti projekta īstenošanas kvalitātes nodrošināšanai un kontrolei.  Finanšu kapacitāte ir pietiekama, ja:   * 1. norādīti un pamatoti finansējuma avoti projektā plānotā projekta iesniedzēja līdzfinansējuma nodrošināšanai;   2. sniegts pamatojums par projekta iesnieguma iesniedzēja spēju nodrošināt nepieciešamo projekta iesniedzēja līdzfinansējumu, tai skaitā pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā.   3. ir norādīta informācija, vai un kādā apmērā plānots pieprasīt avansu projekta īstenošanai;   4. norāda, vai projekta attiecināmajās izmaksās ir iekļauts pievienotās vērtības nodoklis (turpmāk – PVN) atbilstoši regulas Nr. 2021/1060 64. panta 1. punkta “c” apakšpunktā ietvertajiem nosacījumiem. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir „Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | Jā | **Vērtējums ir “Jā”,** ja projektā tiek īstenotas darbības atbilstoši MK noteikumu II nodaļas 2. punktam, definētie uzraudzības rādītāji atbilst II nodaļas 5.1., 5.2., un 6. punktam.  Projekta iesniegumā aprakstīts projekta mērķis un tas atbilst specifiskā atbalsta mērķim, kas noteikts MK noteikumu 2.punktā.  Minētie projekta uzraudzības rādītāji sekmē MK noteikumos noteikto un atbilst MK noteikumos par pasākuma īstenošanu noteiktajiem rādītājiem:   * līdz 2027. gada 31. decembrim nodrošināts iedzīvotāju, kas gūst labumu no gaisa kvalitātes pasākumiem, skaits – vismaz 76 552 iedzīvotāji. * līdz 2027. gada 31. decembrim nodrošināts nacionālais rādītājs putekļu daļiņu emisiju ietaupījumam gadā.   Tiem ir noteikta sasniedzamā mērvienība un skaitliskā gala vērtība projekta īstenošanas beigās. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.3. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.3.1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;  1.3.2. ir precīzi definētas un pamatotas, un tās risina projektā definētās problēmas. | P | Jā | **Vērtējums ir „Jā”,** ja projekta iesniegumā ir norādītas pamatotas darbības un no nosaukumiem var spriest par to saturu, rezultāti skaidri izriet no attiecīgajām projekta darbībām, plānotais darbību īstenošanas ilgums ir samērīgs un atbilstošs. Rezultātiem ir noteikta sasniedzamā mērvienība un skaitliskā vērtība. Projekta darbības un sagaidāmie rezultāti tieši ietekmē projekta mērķa, rezultātu un rādītāju sasniegšanu. Katras darbības aprakstā ir saprotama tās nepieciešamība, aprakstīta tās ietvaros plānotā rīcība un atbilstība MK noteikumos norādītajiem horizontālajiem principiem.  Plānotās projekta darbības atbilst MK noteikumos IV nodaļas28. punktā aprakstītajām atbalstāmajām darbībām un 30.punktā minētajām attiecināmajām izmaksām. |
| Jā, ar nosacījumu | Ja projekta iesnieguma veidlapā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu papildināt projekta iesnieguma veidlapu ar nepieciešamo informāciju. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā norādītā mērķa grupa atbilst MK noteikumos par SAM īstenošanu noteiktajam un ir identificētas mērķa grupas vajadzības un risināmās problēmas. | P | Jā | **Vērtējums ir „Jā”**, ja:  1) projekta iesniegumā norādītā mērķa grupa atbilst MK noteikumos par pasākuma īstenošanu noteiktajam;  2) projekta iesniegumā ir norādītas mērķa grupas vajadzības un risināmās problēmas;  3) no projekta iesniegumā ietvertās informācijas secināms, ka projektā plānotās darbības risinās identificētās mērķa grupas vajadzības un problēmas. |
| Jā, ar nosacījumu | Ja projekta iesniegums neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| Nē | **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta izmaksu lietderīgums ir pamatots ar projekta izmaksu un ieguvumu analīzi. | P | Jā | **Vērtējums ir „Jā”**, ja projekta izmaksu lietderīgums ir pamatots ar projekta izmaksu un ieguvumu analīzi.  1) projekta izmaksu un ieguvumu analīze sagatavota atbilstoši normatīvajā aktā, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā noteiktajam un sadarbības iestādes izstrādātajiem metodiskajiem ieteikumiem;  2) izmaksu un ieguvumu analīzēs aprēķini ir aritmētiski korekti un izsekojami;  3) aprēķinātā projekta ekonomiskā ienesīguma norma ir lielāka par sociālo diskonta likmi;  4) izmaksu un ieguvumu analīzē aprēķinātā projekta ekonomiskā neto pašreizējā vērtība ir lielāka par nulli;  5) izmaksu un ieguvumu analīzē ir izmantoti uz projektu iesniegumu atlases izsludināšanas/ uzaicinājumu izsūtīšanas brīdi aktuālie makroekonomiskie pieņēmumi un prognozes, ja nolikumā nav noteikts citādi. |
| Jā, ar nosacījumu | Ja projekta iesniegums neatbilst minētajām prasībām, vērtējums ir **“Jā, ar nosacījumu”**,izvirza atbilstošus nosacījumus. |
| Nē | **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |
| --- | --- | --- | --- | --- |
| **2. SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P – precizējams, N – neprecizējams, N/A – nav attiecināms)** | **Jā; Jā, ar nosacījumu; N/A; Nē** |
| 2.1. | Projekta iesniegumā norādītā mērķteritorija atbilst MK noteikumos par SAM īstenošanu noteiktajam. | N | Jā | **Vērtējums ir „Jā”**, ja projektā:  plānoti ieguldījumi atbilstoši MK noteikumu 4. punktam, t.i., plānots atbalsts Latvijas Republikas valstspilsētu un novadu pilsētu teritorijās;  Informācijas avots vērtētājiem:  Kritērija vērtēšanai izmanto projekta iesnieguma datus – projekta īstenošanas vietas adresi. Izmanto Valsts adrešu reģistra datus: https://www.kadastrs.lv/  un pārbauda vai attiecīgais objekts atrodas attiecīgajā valstspilsētā vai novadu pilsētā.  Pārbauda īpašumtiesību un atrašanās vietas datus Zemesgrāmatā lai pārliecinātos, ka projektā paredzētā īstenošanas vieta ir korekta.  Īpašumtiesības vai citi iesniegtie dokumenti apliecina, ka projekts atbilst MK noteikumu 4. punktam.  Kritēriju vērtē kopā ar 1.vienotā kritērija 1.1.1. apakšpunkta kritēriju, un, ja konstatē neatbilstību šajā kritērijā, turpmāko projekta vērtēšanu neveic un projekts ir noraidāms. |
| Nē | **Vērtējums ir** **„Nē”**, ja projekta iesniedzējs neizpilda MK noteikumu 4.punkta prasības.  Rīcība: projektu noraida un turpmāko projekta vērtēšanu neveic. |
| 2.2. | Iekārta atbilst vidējas jaudas sadedzināšanas iekārtai atbilstoši Ministru kabineta 2021. gada 7. janvāra noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” un Projekta ieviešana nodrošina atbilstību minēto noteikumu 4.pielikuma prasībām attiecībā uz putekļu (daļiņu) emisiju prasībām pēc 2025.gada 1.janvāra, vai pēc 2030.gada 1.janvāra sadedzināšanas iekārtām ar jaudu no 1 MW līdz 5 MW. | P | Jā | **Vērtējums ir „Jā”**, ja projektā plānoti ieguldījumi atbilstoši MK noteikumu 20., 21., 23., 28. un 29.punkta prasībām.  Informācijas avots vērtētājiem:  projekta iesniegums un tā pielikumi un Ministru kabineta 2021. gada 7. janvāra noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” un Projekta ieviešana nodrošina atbilstību minēto noteikumu 4.pielikuma prasībām.  Lai nodrošinātu kritērija vērtēšanu ņem vērā vidējas jaudas sadedzināšanas iekārtas definīciju, kur vidējas jaudas sadedzināšanas iekārta ir iekārta, kuras darbība ir uzsākta līdz 2018. gada 20. decembrim un kurai izsniegta atbilstoša atļauja vai C kategorijas piesārņojošas darbības reģistrācijas apliecinājums. Vērtējot kritēriju, izmanto SIA “Latvijas Vides, ģeoloģijas un meteoroloģijas centrs” uzturētajā valsts statistikas pārskatu “2-Gaiss” datu bāzi, materiālo bilanci pamatojošos dokumentus, kā arī uzstādāmo iekārtu tehniskās specifikācijas un būvniecību pamatojošos dokumentus, ja tādi ir izstrādāti. Projekta iesniegumam ir pievienots detalizēts apraksts ar uzstādāmo tehnoloģiju, tās parametriem un sasniedzamajām emisijām un to samazinājumu, īstenojot projektu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Eiropas Reģionālās attīstības fonda finansējuma apmērs projektā nepārsniedz 36 euro uz vienu iedzīvotāju (MK noteikumu par SAM īstenošanu 5.1.apakšpunktā minētais rezultāta rādītājs). | P | Jā | **Vērtējums ir „Jā”,** ja plānotais ERAF finansējums uz vienu iedzīvotāju kas gūst labumu no gaisa kvalitātes pasākumiem (projekta rezultāta rādītājs) nepārsniedz 36,00 *euro*. Projekta īstenošanas rezultātā norādītais iedzīvotāju skaits projekta iesniegumā ir atbilstošs MK noteikumu 6.punktā norādītajam aprēķinam.  Kritērija aprēķinu veic izmantojot šādu formulu:  A=B/C, kur  A – projektā plānotās ERAF izmaksas uz 1 iedz. (*euro*/iedz.), kas gūst labumu no gaisa kvalitātes pasākumiem. A nedrīkst pārsniegt 36;  B – projekta iesniegumā aprēķinātais ERAF līdzfinansējums *euro*;  C – projekta iesniegumā aprēķinātais iedzīvotāju skaits, kas gūst labumu no gaisa kvalitātes pasākumiem.  Informācijas avots vērtētājiem:  Projekta iesniegums un tā pielikumi un Centrālās statistikas pārvaldes dati.  MK noteikumu 6.punktam izmanto:   1. Pastāvīgo iedzīvotāju blīvums reģionos, pilsētās, novados un pagastos gada sākumā 2022 – 2023. Izmantojami pēdējie publicētie kalendāra gada dati. Dati pieejami:   [**https://data.stat.gov.lv/pxweb/lv/OSP\_PUB/START\_\_POP\_\_IR\_\_IRD/IRD062/**](https://data.stat.gov.lv/pxweb/lv/OSP_PUB/START__POP__IR__IRD/IRD062/)   1. vai valstspilsētas vai novadu pilsētas konkrētas apkaimes/mikrorajona blīvuma datus, ja projektā ietverta atsauce uz šādu datu izmantošanu un tas precīzāk ataino investīciju īstenošanas rezultātā ietekmēto iedzīvotāju skaitu. Datiem jāietver apdzīvojuma blīvumu vismaz 2 km radiusā ap sadedzināšānas iekārtu. Datiem ir jābūt publiski pieejamiem, ikgadējiem, pierādāmiem un reprezentatīviem attiecīgajai projekta īstenošanas vietai.   Iedzīvotāju skaitu aprēķina atkārtoti, pārbaudot datus uz dienu, kad iesniegti projekta precizējumi. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.4. | Projekta iesniegums ir atbilstošs komercdarbības atbalsta nosacījumiem saskaņā ar MK noteikumos par specifiskā atbalsta mērķa pasākuma īstenošanu noteiktajam. | P | Jā | **Vērtējums ir „Jā”**, ja projekta iesniegums atbilst MK noteikumu 16., 18., un 36.punkta prasībām un atbilst arī šādiem nosacījumiem:  - projekta iesniedzējs atbalstu nedrīkst kumulēt ar de minimis atbalstu citu atbalsta programmu vai individuālā atbalsta projektu ietvaros atbilstoši Ministru kabineta noteikumos noteiktajam, izņemot atlīdzības maksājumiem saskaņā ar MK noteikumu noteikto. Sadarbības iestāde pārbauda, vai atbalsts netiek vai to nav plānots kumulēt ar atbalstu citu programmu vai projektu ietvaros. Minēto kritēriju pārbauda, projekta iesniedzējam iesniedzot sadarbības iestādē informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta sniedzēju, atbalsta pasākumu un plānoto vai piešķirto atbalsta summu un intensitāti, atbilstoši MK noteikumu 36.punktam;  - projekta iesniedzējam ir jānodrošina izmaksu, kas saistītas ar sabiedrisko pakalpojumu sniegšanu, nodalīšana no pārējās saimnieciskās darbības izmaksām, lai atbalsts pasākuma ietvaros netiktu piešķirts citām darbībām, kas nav sabiedriskais pakalpojums;  - projekta iesnieguma ietvaros ir veikta izmaksu un ieguvumu analīze, kas pamato projekta plānotā atbalsta samērīgumu, līdz minimumam ierobežojot atbalstu, nodrošinot, ka netiek pieļauta pārkompensācija;  - projekta iesniegumam ir pievienots vispārējas tautsaimnieciskas nozīmes pakalpojuma pilnvarojuma uzlicēja apliecinājumu par atlīdzības (kompensācijas) maksājumu kontroli un pārskatīšanu, kā arī minēto maksājumu pārmaksas novēršanu un atgūšanu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.5. | Projekta īstenošanas laikā un vismaz piecus gadus pēc noslēguma maksājuma veikšanas nekustamais īpašums, kurā tiks veiktas projektā paredzētās darbības, pieder projekta iesniedzējam  vai ir tā valdījumā vai ir panākta vienošanās ar nekustamā īpašuma īpašnieku par īpašumtiesību sakārtošanu līdz projekta darbību uzsākšanai. | P | Jā | **Vērtējums ir „Jā”,** ja tiek nodrošināts, ka līdz attiecīgās darbības uzsākšanai zeme, uz kuras paredzēta infrastruktūras izveide, pieder (t.i., tā ir īpašumā vai valdījumā) projekta iesniedzējam vai arī ir panākta vienošanās ar zemes īpašnieku par apbūves tiesību nostiprināšanu zemesgrāmatā.  Projekta iesniegumam pievienotie dokumenti apliecina īpašuma tiesības vai pierāda, ka ir panākta vienošanās ar zemes īpašnieku (-iem) par nekustamā īpašuma apbūves tiesībām (pēc 2017. gada 1.janvāra) vismaz uz termiņu, kas norādīts kā plānotais infrastruktūras kalpošanas ilgums, bet ne mazāks par 5 gadiem pēc projekta pabeigšanas, vai arī ir sniegts apliecinājums, ka apbūves tiesības tiks iegūtas un nostiprinātas līdz attiecīgo darbību uzsākšanai. Projektā vērtē esošo īpašumtiesību piederību un statusu, kā arī pārliecinās (kā daļa no apliecinājuma), ka projekta iesniedzējs apliecina līdz darbību uzsākšanai īpašumtiesības nodrošināt, ja tas nav paveikts projekta iesnieguma iesniegšanas brīdī. Tādā gadījumā īpašumtiesību iegūšanas izpildi var iekļaut kā vienošanās par projekta īstenošanu nosacījumu. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2.6. Horizontālā principa “Nenodarīt būtisku kaitējumu” specifiskie atbilstības kritēriji** | | | | |
| 2.6.1. | Projektā paredzēts, ka projektā paredzētās iekārtas uzstāda sadedzināšanas iekārtām, kurās neizmanto fosilos energoresursus un projekta pēcuzraudzības periodā kā kurināmo izmantos mazvērtīgu biomasas kurināmo. | P | Jā | **Vērtējums ir „Jā”**, ja projektā plānoti ieguldījumi atbilstoši MK noteikumu 23.punkta prasībām.  Informācijas avots vērtētājiem:  projekta iesniegums un tā pielikumi.  Vērtējot kritēriju izmanto SIA “Latvijas Vides, ģeoloģijas un meteoroloģijas centrs” uzturētajā valsts statistikas pārskatu “2-Gaiss” datu bāzi, materiālo bilanci pamatojošos dokumentus, uzstādāmo iekārtu tehniskās specifikācijas, būvniecību pamatojošos dokumentus, ja tādi ir izstrādāti, un apliecinājumu, kur projekta iesniedzējs apliecina, ka projekta pēcuzraudzības periodā kā kurināmo izmantos mazvērtīgu biomasas kurināmo, kas ir atbilstošs 2022. gada 2. novembra Ministru kabineta noteikumi Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” II un III nodaļas prasībām. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.6.2. | Projekta ietvaros radītie elektrisko un elektronisko iekārtu atkritumi un citi atkritumi tiks apsaimniekoti atbilstoši normatīvo aktu prasībām: tiks nodrošināta to savākšana, atkalizmantošana, sagatavošana pārstrādei un reģenerācijai, pārstrāde vai reģenerācija sadarbībā ar attiecīgu piesārņojošās darbības vai atkritumu apsaimniekošanas atļaujas saņēmušu komersantu. | P | Jā | **Vērtējums ir “Jā** ja projekta iesniedzējs ir iekļāvis projekta iesniegumā informāciju, rakstiski apliecinot, ka būvdarbu veicējiem un pakalpojumu sniedzējiem projekta ietvaros tiks uzlikts pienākumus radītos elektriskos un elektronisko iekārtu atkritumus un citus atkritumus apsaimniekot atbilstoši normatīvo aktu prasībām vai arī norādījis informāciju sagatavotajā iepirkumu dokumentācijā, iekļaujot prasības līguma projektā. Projekta īstenošanā tiks lūgts būvdarbu veicējam sagatavot un iesniegt rakstisku apliecinājumu par šo atkritumu savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas atļauju, minot atkritumu veidu (klasi), daudzumu, darbības, kas ar atkritumiem veiktas. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.6.3. | Projektā paredzēts, ka azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu. | P; N/A[[2]](#footnote-3) | Jā | **Vērtējums ir “Jā”,** ja projekta iesniedzējs ir iekļāvis projekta iesniegumā informāciju par to, ka projekta ietvaros radītie azbestu saturoši materiāli tiks apstrādāti un transportēti atbilstoši normatīvajiem aktiem par darba aizsardzības prasībām darbā ar azbestu un azbesta atkritumu apsaimniekošanu un ir pievienojis rakstisku apliecinājumu par šo darbību nodrošināšanu un iekļaušanu būvdarbu veicēju un pakalpojumu sniedzēju līgumos vai arī norādījis informāciju sagatavotajā iepirkumu dokumentācijā, iekļaujot prasības līguma projektā  Projekta īstenošanā tiks lūgts būvdarbu veicējam sagatavot un iesniegt rakstisku apliecinājumu par azbesta savākšanu, atkalizmantošanu, sagatavošanu pārstrādei un reģenerācijai, pārstrādi vai reģenerāciju un nodošanu komersantam, kas saņēmis attiecīgu piesārņojošās darbības vai atkritumu apsaimniekošanas atļauju. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| N/A | Kritērijs nav jāvērtē, ja konkrētajā projektā ir pierādāmi apstākļi, ka projekta ietvaros neradīsies ar azbestu saistīti atkritumi. |
| **2.7. Horizontālā principa “klimatdrošināšana” specifiskais atbilstības kritērijs** | | | | |
| 2.7.1. | Projektā ir paredzētas darbības, kas veicina klimata pārmaiņu mazināšanu. | P | Jā | **Vērtējums ir „Jā”**, ja projektā plānotie ieguldījumi ir atbilstoši MK noteikumu 23.punktā noteiktajām prasībām un ir iesniegts projekta iesniedzēja apliecinājums, ka projekta pēcuzraudzības periodā kā kurināmo izmantos mazvērtīgu biomasas kurināmo, kas ir atbilstošs 2022. gada 2. novembra Ministru kabineta noteikumi Nr. 686 “Noteikumi par ilgtspējas un siltumnīcefekta gāzu emisiju ietaupījuma kritērijiem, no biomasas kurināmā ražotās elektroenerģijas kritērijiem un kārtību, kādā pamatojama, apliecināma un uzraugāma atbilstība minētajiem kritērijiem” II un III nodaļas prasībām.  Saskaņā ar Klimata un enerģētikas ministrijas aprēķiniem par Latvijas centralizētās siltumapgādes efektivitāti atbilstoši Energoefektivitātes direktīvas un Atjaunojamo energoresursu direktīvas prasībām nacionālajā līmenī visas Latvijas valstspilsētu un novadu pilsētu centralizētās siltumapgādes sistēmas atbilst MK noteikumu 23.4. apakšpunktā noteiktajām efektīvajām centralizētajām siltumapgādes sistēmām.  Informācijas avots vērtētājiem: Projekta iesniegums un tā pielikumi. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.7.2. | Projektā tiek nodrošināta atbilstība pielāgošanās klimata pārmaiņām aspektiem. | P | Jā | **Vērtējums ir „Jā”**, ja projektā tiek nodrošināta atbilstība pielāgošanās klimata pārmaiņām aspektiem.  Informācijas avots vērtētājiem: Projekta iesniegums un tā pielikumi.  Lai nodrošinātu projekta atbilstību pielāgošanās klimata pārmaiņām aspektiem vērtē:   1. projekta iesniegumā vai tā pielikumos ir iekļauts apraksts par ugunsdrošības aspektu nodrošināšanu, tai skaitā atbilstību normatīvajos aktos noteiktajām prasībām; 2. ja projektā plānots veikt darbības, kas paredz zemes rakšanas darbus, projekta iesniegumā ir iekļauts apraksts par to, vai ir izvērtēti ēkas vai inženierbūves pamatu un grunts bojājumu riski gruntsūdeņu līmeņa svārstību dēļ vai infrastruktūras applūšanas riski. |
| Jā, ar nosacījumu | Ja projekta iesniegumā norādītā informācija neatbilst minētajām prasībām, projekta iesniegumu novērtē ar **“Jā, ar nosacījumu”** un izvirza nosacījumu veikt atbilstošus precizējumus. |
| Nē | **Vērtējums ir** **„Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **3. KVALITĀTES KRITĒRIJI** | | | **Maksimālais iegūstamais punktu skaits** | **Minimālais nepieciešamais punktu skaits** | **Vērtēšanas sistēma** | | **Skaidrojums atbilstības noteikšanai** | |
| 3.1. | **Projekta īstenošanas mērķteritorijas kritērijs:**  Ja projektu plānots īstenot Rīgas, Liepājas vai Rēzeknes valstspilsētu teritorijās, koeficientam (K1) piešķir vērtību 1 punkti.  Ja projektu plānots īstenot citās valststpilsētu vai novadu pilsētu teritorijās, koeficientam (K1) piešķir vērtību 0 punkti. | 1 | | 0 | | Priekšroku dod projektam ar lielāko kvalitātes kritēriju summu.  Kk = K1 + K2 + K3 + K4 + K5**+**K6  kur:  Kk – kopējais kvalitātes kritērijs;  K1 – Projekta īstenošanas mērķteritorijas kritērijs;  K2 – Projekta gatavības un iepirkuma procedūras kritērijs;  K3 – Projekta efektivitātes kritērijs;  K4 – Sadedzināšanas iekārtas kritērijs;  K5 – Projekta putekļu daļiņu samazinājuma kritērijs  K6 - horizontālā principa “Vienlīdzība, iekļaušana, nediskriminācija un pamattiesību ievērošana” ievērošanas kritērijs  Projektu iesniegumu vērtēšanas rezultātā katra uzsaukuma ietvaros tiek veidots projektu saraksts, kuros iesniegtie projekti saranžēti no efektīvākā (ar lielāko kopējā efektivitātes kritērija (Kk) vērtību) līdz vismazāk efektīvajam (ar mazāko kopējā kritērija vērtību) projektam.  Vienādu punktu gadījumā projekti tiek ranžēti, prioritāri īstenojot projektus Rīgas, Liepājas vai Rēzeknes valstspilsētu teritorijās.  Ja pēc ranžēšanas nepieciešama papildu projektu prioritizēšana, projekti tiek ranžēti atbilstoši mazākajam Eiropas Reģionālās attīstības fonda finansējumam projektā uz vienu iedzīvotāju, kas gūst labumu no gaisa kvalitātes uzlabošanas pasākumiem.  Ja pēc šīs ranžēšanas joprojām nepieciešama projektu papildu prioritizēšana, tad priekšroka tiek dota projektam ar lielāku nacionālā rādītāja putekļu emisijas samazinājumu. | | Kritērija vērtēšanai izmanto 2.1.kritērija vērtējumu un datus.  Minimāli sasniedzamais punktu skaits – 0 punkti.  2.1.kritērijā noskaidroto projekta īstenošanas vietu salīdzina pret projekta punktu piešķiršanas nosacījumiem, kas norādīti 3.1. kritērijā, un piešķir projektam attiecīgo punktu vērtējumu. |
| 3.2. | **Projekta gatavības un iepirkuma procedūras kritērijs:**  Projekta gatavības kritērijam (K2) piešķir vērtību 0,5, piešķir, ja ir publicēts paziņojums par iepirkuma izsludināšanu par visiem projekta īstenošanai nepieciešamajiem būvniecības darbiem vai tehnoloģisko iekārtu iegādi, vai ar tehnoloģisko iekārtu uzstādīšanu saistītiem pakalpojumiem.  Papildu piešķir:   * 0,2 punktus, ja ir publicēts paziņojums par līguma slēgšanas tiesību piešķiršanu par visiem projekta īstenošanai nepieciešamajiem būvniecības darbiem vai tehnoloģisko iekārtu iegādi, vai ar tehnoloģisko iekārtu uzstādīšanu saistītiem pakalpojumiem. * 0,1 punktu, ja tiek īstenots iepirkums atbilstoši sociāli atbildīga publiskais iepirkuma prasībām. * 0,1 punktu, ja tiek īstenots iepirkums atbilstoši zaļā publiskā iepirkuma kritērijiem.   Vērtību 0 piešķir, ja projektā vēl nav publicēts paziņojums par iepirkuma izsludināšanu. | 0,9 | | 0 | | Kritērija vērtēšanai izmanto projekta iesniegumu un tā pielikumus.  Minimāli sasniedzamais punktu skaits – 0 punkti.  Projekta iesniegumā vai tā pielikumos ir pievienota:   1. izdruka no laikraksta vai elektroniskā vidē veiktās publikācijas vietnes par iepirkuma izsludināšanu vai līguma slēgšanas tiesību piešķiršanu (attiecināms uz projekta iesniedzējiem, kuri iepirkumus rīko saskaņā ar Sabiedrisko pakalpojumu sniedzēju iepirkumu likumu); 2. informāciju ar norādi uz elektronisko iepirkumu sistēmu vai izruku no atbilstoša informācijas resursa brīvā formā, kas satur vismaz ziņas par līguma slēgšanas tiesību piešķiršanu un iepirkuma identifikācijas numuru (ja attiecināms); 3. iepirkuma nolikums vai tehniskā specifikācija, kas apliecina piemērojamās prasības sociāli atbildīga publisko iepirkuma veikšanai (ja attiecināms); 4. iepirkuma nolikums vai tehniskā specifikācija, kas apliecina piemērojamās prasības zaļā publiskā iepirkuma veikšanai (ja attiecināms).   Informācija un vadlīnijas par sociāli atbildīgu publisko iepirkumu un zaļo publisko iepirkumu pieejama:  <https://www.iub.gov.lv/lv/strategiskais-iepirkums> |
| 3.3. | **Sadedzināšanas iekārtas kritērijs**  Ja gaisa attīrīšanas iekārtu plāno uzstādīt esošajām sadedzināšanas iekārtām ar nominālo ievadīto siltuma jaudu vienādu vai lielāku par 1 MW, bet mazāku vai vienādu ar 5 MW, koeficientam (K3) piešķir vērtību 0 punkts.  Ja gaisa attīrīšanas iekārtu plāno uzstādīt esošajām sadedzināšanas iekārtām ar nominālo ievadīto siltuma jaudu lielāku par 5 MW, bet mazāku par 50 MW, koeficientam (K3) piešķir vērtību 1 punkti. | 1 | | 0 | | Kritērija vērtēšanai izmanto 2.2.kritērija vērtējumu un datus.  Minimāli sasniedzamais punktu skaits – 0 punkti.  2.2.kritērijā noskaidrotās projekta sadedzināšanas iekārtas datus salīdzina pret projekta punktu piešķiršanas nosacījumiem, kas norādīti 3.3. kritērijā, un piešķir projektam attiecīgo punktu vērtējumu. |
| 3.4. | **Projekta efektivitātes kritērijs:**  Projekta efektivitātes kritēriju (K4) aprēķina, izmantojot šādu formulu:  kur:  F – plānotais ERAF finansējums;  I – plānotais iedzīvotāju, kas gūst labumu no gaisa kvalitātes uzlabošanas pasākumiem, skaits;  36 - maksimālais ERAF finansējums uz vienu iedzīvotāju, kas gūst labumu no gaisa kvalitātes uzlabošanas pasākumiem(eiro/iedz.skaits) | ≥1 | | 1 | | Kritērija vērtēšanai izmanto 2.3. kritērija vērtējumu un datus.  Minimāli sasniedzamais punktu skaits – 1 punkts.  2.3.kritērijā noskaidrotos projekta efektivitātes rādītājus, uzraudzības rādītājus un ERAF finansējuma rādītājus ievieto 3.4. kritērijā norādītajā formulā, un piešķir projektam aprēķināto punktu vērtējumu.  Ja projekta ietvaros paredzēts īstenot projektu, kas nav atbilstošs MK noteikumu 14.punkta prasībām (K4<1), projekta iesniegums tiek noraidīts.  K4 vērtību aprēķina ar sešām zīmēm aiz komata. |
| 3.5. | **Projekta putekļu daļiņu samazinājuma kritērijs:**  Projekta putekļu daļiņu samazinājuma kritēriju (K5) aprēķina, balstoties uz putekļu daļiņu emisiju samazinājumu attiecībā uz robežvērtību izmaiņām %:  Piešķir 1 punktu, ja putekļu daļiņu samazinājums attiecībā uz robežvērtību izmaiņām sasniedz 95 % un vairāk;  Piešķir 0,8 punktus, ja putekļu daļiņu samazinājums attiecībā uz robežvērtību izmaiņām sasniedz 92 %, bet nesasniedz 95%  Piešķir 0,6 punktus, ja putekļu daļiņu samazinājums attiecībā uz robežvērtību izmaiņām sasniedz 80 %, bet nesasniedz 92%;  Piešķir 0,4 punktus, ja putekļu daļiņu samazinājums attiecībā uz robežvērtību izmaiņām sasniedz 60 %, bet nesasniedz 80%;  Piešķir 0,2 punktus, ja putekļu daļiņu samazinājums attiecībā uz robežvērtību izmaiņām sasniedz 20 %, bet nesasniedz 60%;  Piešķir 0 punktus, ja putekļu daļiņu samazinājums attiecībā uz robežvērtību izmaiņām nesasniedz 20%.  Putekļu daļiņu samazinājumu attiecībā uz robežvērtību izmaiņām % aprēķina izmantojot šādu formulu:  kur:  – putekļu daļiņu emisiju robežvērtība[[3]](#footnote-4) sadedzināšanas iekārtām ar jaudu no 5 MW līdz 50 MW, ko plānots sasniegt, īstenojot projektu (mg/Nm3);  – putekļu daļiņu emisiju robežvērtība[[4]](#footnote-5) sadedzināšanas iekārtām ar jaudu no 1 MW līdz 5 MW, ko plānots sasniegt, īstenojot projektu (mg/Nm3);  – putekļu daļiņu emisijas[[5]](#footnote-6) sadedzināšanas iekārtām pirms projekta īstenošanas (mg/Nm3); | 1 | | **0** | | Kritērija vērtēšanai izmanto projekta iesniegumu un tā pielikumus.  Minimāli sasniedzamais punktu skaits – **0** punkti.  Projekta iesniegumā vai tā pielikumos ir pamatota:   1. putekļu daļiņu emisijas sadedzināšanas iekārtām pirms projekta īstenošanas (mg/Nm3); 2. putekļu daļiņu emisiju robežvērtība sadedzināšanas iekārtām atkarībā no sadedzināšanas iekārtas jaudas.   2.2.kritērijā noskaidrotos projekta rādītājus, ievieto 3.5. kritērijā norādītajā formulā, aprēķina procentu vērtību un piešķir projektam attiecīgo punktu vērtējumu.  Putekļu daļiņu robežvērtības (P2025; P2030 un P2024 [mg/Nm3]) izsaka veselos skaitļos.  Aprēķināto % vērtību nenoapaļo. Ja procentu vērtība bez noapaļošanas nesasniedz **attiecīgo % robežvērtību,** piemēram, 19,999999, **projekta K5 kritērijam iešķir 0 punktus**, ja % vērtība sasniedz 20.000000 **%**, projekta K5 kritērijam piešķir 0,2 punktus. |
| 3.6. | Projektā ir paredzētas darbības, kas veicina vienlīdzību, iekļaušanu, nediskrimināciju un pamattiesību ievērošanu  Projekta horizontālā principa “Vienlīdzība, iekļaušana, nediskriminācija un pamattiesību ievērošana” koeficientam (K6) piešķir vērtību no 0 līdz 0,5 par projektā paredzētām darbībām, kas veicina vienlīdzību, iekļaušanu, nediskrimināciju un pamattiesību ievērošanu:  0,5 – ja paredzētas vismaz 2 vispārīgas horizontālā principa darbības;  0,2 – ja paredzētas vismaz 1 vispārīgās horizontālā principa darbības;  0 – nav izpildītas augstāk noteiktās prasības. | 0.5 | | 0 | |  | | Kritērija vērtēšanā izmanto LM izstrādātās vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027)” <https://www.lm.gov.lv/lv/media/22182/download?attachment>  Kritērija koeficientam (K6) piešķir vērtību 0,5, ja no projekta iesniegumā ietvertās informācijas ir secināms, ka projektā paredzētas vismaz 2 vispārīgas horizontālā principa darbības.  Kritērija koeficientam (K6) piešķir 0,2 punktus, ja no projekta iesniegumā ietvertās informācijas ir secināms, ka ir norādītas HP darbības, kas veicina vienlīdzību, iekļaušanu, nediskrimināciju un pamattiesību ievērošanu, nosakot vismaz 1 vispārīgās horizontālā principa darbību.  Kritērija koeficientam (K6) piešķir vērtību 0, ja nosacījumi netiek izpildīti. Piemēram, projekta iesniegumā nav paredzētas vispārīgās HP darbības, kas veicinās vienlīdzību, iekļaušanu, nediskrimināciju un pamattiesību ievērošanu, kā arī nav piesaistīti HP rādītāji.    Vispārīgo un specifisko darbību piemēri:   1. projektā tiek paredzētas vispārīgās darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu:   Komunikācijas un publicitātes pasākumos:  - īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,) <https://www.lm.gov.lv/lv/ieteikumi-diskriminaciju-un-stereotipus-mazinosai-komunikacijai-ar-sabiedribu-22112022>);  - nodrošinot informāciju publiskajā telpā, t.sk. tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” <https://pieklustamiba.varam.gov.lv/>);  - projekta tīmekļvietnē tiks izveidota sadaļa "Viegli lasīt", kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem. |
| Kopā: | | ≥5,4 | | **1,0** | |  | |  |

1. Kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu. [↑](#footnote-ref-2)
2. Kritērijā lieto N/A un kritērijs nav jāvērtē, ja konkrētajā projektā ir pierādāmi apstākļi, ka projekta ietvaros neradīsies ar azbestu saistīti atkritumi. [↑](#footnote-ref-3)
3. Norāda projekta ietvaros sasniedzamo putekļu jeb daļiņu vērtību (mg/Nm3) atbilstoši 2021. gada 7. janvāra Ministru kabineta noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” 4.pielikuma I punktam vai augstāku, ja projekta ietvaros paredzēts uzstādīt efektīvāku tehnoloģiju. [↑](#footnote-ref-4)
4. Norāda projekta ietvaros sasniedzamo putekļu jeb daļiņu vērtību (mg/Nm3) atbilstoši 2021. gada 7. janvāra Ministru kabineta noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” 4.pielikuma III punktam vai augstāku, ja projekta ietvaros paredzēts uzstādīt efektīvāku tehnoloģiju. [↑](#footnote-ref-5)
5. Norāda putekļu jeb daļiņu vērtību (mg/Nm3) esošai sadedzināšanas iekārtai atbilstoši 2021. gada 7. janvāra Ministru kabineta noteikumu Nr. 17 “Noteikumi par gaisa piesārņojuma ierobežošanu no sadedzināšanas iekārtām” 5.pielikumam vai augstāku, ja esošai sadedzināšanas iekārtai ir efektīvāka tehnoloģija. [↑](#footnote-ref-6)